**Učebné osnovy**

|  |  |
| --- | --- |
| **Názov predmetu** | **Výtvarná výchova** |
| **Časový rozsah výučby** | 1 hodina týždenne, spolu 33 vyučovacích hodín |
| **Ročník** | 3. ročník |
| **Škola** (názov, adresa) | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 1** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **4 roky** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet.**

**CHARAKTERISTIKA PREDMETU**

Výtvarná výchova v primárnom vzdelávaní vychádza zo spontánneho detského prejavu. Žiaci prostredníctvom výtvarných činností, hravou formou spoznávajú vyjadrovacie prostriedky vizuálnych umení (kresby, maľby, plastiky). Formou výtvarných činností (kreslenia, maľovania, priestorového a objektového vytvárania) sa stretávajú so svetom navrhovania dizajnu, architektúry, fotografie, videa a filmu. Aktívnu prácu s materiálom a nástrojmi nie je možné nahradiť formou pracovných zošitov – všetky ostatné didaktické formy, ako používanie učebnice, edukačných materiálov, premietanie filmov a pod. sú len doplnkovými aktivitami (v rámci motivácie alebo následných ukážok). Výtvarná výchova zahrňuje aj prácu s vizuálnymi prostriedkami prostredníctvom počítača. Od žiakov očakávame najmä uplatnenie jeho predstavivosti a fantázie; nie napĺňanie dopredu očakávaných výsledkov. Výtvarná výchova je založená na tvorivosti žiaka – na rozvíjaní jeho vlastných nápadov a koncepcií. Zručnosti (ovládanie nástrojov a techník) sú podriadené tvorivosti – prednosť má vymýšľanie, od námetu až po realizáciu formy. Očakávané sú vlastné riešenia žiakov, nie presné plnenie úloh.

Výtvarná výchova obsahuje aj prvky, ktoré ju prepájajú s inými vyučovacími predmetmi, napr. s pracovným vyučovaním (zručnosti v ovládaní nástrojov a v spracovaní materiálov), s hudobnou výchovou (tvorivé reagovanie na zvukové podnety), prírodovedou a vlastivedou (reakcie na prostredie, prírodné javy, históriu a pod.), s IKT, s matematikou (porovnávanie, mierka, počet a pod.) s geometriou (tvar). Niektoré témy je možné, podľa uváženia učiteľa prepájať s témami týchto predmetov.

Žiaci sú veku prístupnou formou uvádzaní do znalosti súčasného umeleckého vyjadrovania sveta, do súčasnej vizuálnej kultúry i kultúrnej tradície. Získavajú dôležité kompetencie porozumenia svetu, ktorý je ich každodennou skúsenosťou.

**KOMPETENCIE**

Žiaci:

* rozvíjajú svoju predstavivosť a fantáziu,
* rozvíjajú si pozorovacie schopnosti,
* spoznávajú základné prostriedky výtvarného vyjadrovania,
* rozvíjajú tvorbu vlastných myšlienkových konceptov a ich formálnu a technickú realizáciu,
* osvojujú si základné zručnosti pri práci s nástrojmi a materiálmi,
* poznávajú umelecké diela a svoj zážitok z nich výtvarne vyjadrujú,
* osvojujú si základné kultúrne postoje.

**VZDELÁVACÍ ŠTANDARD**

**Výtvarné vyjadrovacie prostriedky**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 3. ročníka základnej školy vie/dokáže:**   * použiť v maľbe zosvetlenie a stmavenie farieb, * vytvoriť figuratívnu kresbu z geometrických tvarov (alt. objekt zo stereometrických tvarov), | farba – zosvetlovanie a stmavovanie farieb, farebný valér svetlostná škála jednotlivých farieb tóny sivej farby daný motív vo svetlých a v tmavých farbách plošné geometrické tvary a stereometrické telesá spájanie geometrických tvarov do kompozície podľa predstavy skladanie, lepenie, strihanie, spájanie, komponovanie |

**Rozvoj fantázie a synestetické podnety**

|  |  |
| --- | --- |
| **Výkonový štandard** | **Obsahový štandard** |
| * farbami a tvarmi vyjadriť svoje vnemy z rôznych vôní, * pomenovať namaľované, | vône a pachy  príjemné a nepríjemné  prírodné a umelé vône, parfumy  asociácie farby, tvaru – vône, chute porovnávanie pocitov, ich výtvarná interpretácia |

**Podnety moderného výtvarného umenia**

|  |  |
| --- | --- |
| **Výkonový štandard** | **Obsahový štandard** |
| * vytvoriť tvar paketážou, * opísať vybrané dielo z umenia paketáže, | ukážky: umenie paketáže (obalovanie tvaru), presáže (stláčanie a lisovanie tvarov) a akumulácie (hromadenie tvarov)  baliace materiály; balenie, lepenie, viazanie skrytý tvar |

**Výtvarné činnosti inšpirované dejinami umenia**

|  |  |
| --- | --- |
| **Výkonový štandard** | **Obsahový štandard** |
| * výtvarne interpretovať artefakt antického umenia, | antické umenie (sochárstvo, architektúra, keramika, odev, predmety)  príbehy na keramických vázach, mýty |

**Škola v galérii**

|  |  |
| --- | --- |
| **Výkonový štandard** | **Obsahový štandard** |
| * výtvarne parafrázovať osobu (udalosť) na základe videného výtvarného diela, | predmoderné (historické) a moderné obrazy zobrazenie svätcov (historických osobností) – charakteristické atribúty  ikonografia najznámejších patrónov, osobností  príbehy osobností z obrazov |

**Podnety architektúry**

|  |  |
| --- | --- |
| **Výkonový štandard** | **Obsahový štandard** |
| * popísať rôzne stavby (podľa zažitej skúsenosti alebo ukážok), * výtvarne interpretovať vybrané architektúry s rôznym výrazom, | výraz architektúry (napr. podľa slohu: funkcionalistickej, secesnej, barokovej, klasicistickej, rokokovej gotickej, postmodernej ...; podľa funkcie: sakrálnej, pomníkovej, civilnej ...; podľa materiálu: drevenej, tehlovej, sklobetónovej ...)  porovnanie rôznych typov výrazu, ich subjektívneho pôsobenia architektúra v prírodnom a mestskom prostredí |

**Podnety fotografie**

|  |  |
| --- | --- |
| **Výkonový štandard** | **Obsahový štandard** |
| * doplniť chýbajúce časti fotografie kresbou (alt. maľbou, reliéfom, kolážou) | maľba (kresba) zasahujúca do fotografických kompozícií (z časopisov)  rekonštrukcia neúplného obrazu  námet fotografie |

**Podnety videa a filmu**

|  |  |
| --- | --- |
| **Výkonový štandard** | **Obsahový štandard** |
| * nakresliť prostredie pre vybrané scény z filmu, | filmový priestor – priestor v ktorom sa odohráva filmový príbeh  filmová scénografia, kulisy  scénografia |

**Elektronické médiá**

|  |  |
| --- | --- |
| **Výkonový štandard** | **Obsahový štandard** |
| * vytvoriť obrázky z písmen nezávisle na riadku v grafickom programe, * nakresliť tematický obrázok pomocou nástrojov grafického programu, | typy písma, veľkosti písma, farby písma, porovnanie rovnakých písmen v rôznych fontoch, rotácia písmen, zrkadlenie písmen, montáž rôznych typov písiem, obrázok z písmen – lettrizmus, vlastné písmená;  nástroje grafického programu – čiara, úsečka, vyplnený obdĺžnik alebo štvorec, paleta farieb, krok späť, guma, nastavenie veľkosti hrotu,  paleta farieb, nástroj pečiatka  *pozn. možno nadviazať – spojiť s témou predmetu informatika* |

**Podnety dizajnu a remesiel**

|  |  |
| --- | --- |
| **Výkonový štandard** | **Obsahový štandard** |
| * navrhnúť vlastný erb (alt. vlajku, logo) podľa vlastnej fantázie, * vytvoriť jednoduchú bábku, | vybrané znaky a ich význam (erb, vlajka, logo ...)  symboly na erboch, vlajkách, logách alternatívne: bábkarstvo, alt. tieňové divadlo  bábky (prstové, marionety, jawajky ...)  konštrukcia jednoduchej bábky  charakter (výraz) postavy bábky |

**Podnety poznávania sveta**

|  |  |
| --- | --- |
| **Výkonový štandard** | **Obsahový štandard** |
| * výtvarne vyjadriť vybraný proces zmeny látky v prírode. | prírodoveda – zmeny látok (mrznutie, topenie, tuhnutie, horenie, tečenie, vyparovanie, rast ...) |

**HODNOTENIE PREDMETU**

Na hodine výtvarnej výchovy žiakov neklasifikujeme známkou ale slovným hodnotením. Je vhodné a žiaduce jednotlivcov slovne oceniť počas hodiny a skupinu žiakov priebežne i na konci hodiny. Žiaci by mali tiež mať priestor na vyjadrenie, ako sa cítili, ako sa im hodina páčila, v čom by privítali zmenu.